**پاشخانی کۆمەڵایەتی ڕای گشتی و پەیوەندی بە ناڕەزایی و پێداویستییەکانی کۆمەڵگا**

**توێژینه‌وه‌یه‌كی مه‌یدانییه‌ له‌ هەرێمی کوردستان**

**پلانی توێژینەوە**

**پێشەکی:**

رای گشتی تا رادەیەکی زۆر ئاراستەکەری جوڵەی کۆمەڵگا و گۆرانکاریەکانە، توانای دروستکردنی سیاسەتی کۆمەڵگای هەیە ، بۆیە رای گشتی یەکێکە لە بابەتە گرنگەکانی کۆمەڵناسی و بە تایبەت لە هەردوو لقی دەرونزانی کۆمەڵایەتی و کۆمەلناسی سیاسیدا بایەخی زۆری پێ دەدرێت، بە هۆی ئەو رۆڵ و کاریگەریەی رای گشتی هەیەتی لە ئاراستەکردنی کۆمەڵگادا، لە لایەکی دیکەوەش گرنگیدان بە رای گشنی بە مانای لاێزگرنم دێت لە راوبۆچونی تاکەکانی کۆمەڵگاو لەبەرچاوگرتنی ئاراستەی بیرکردنەوەیان لە بارەی پرسە نەتەوەیی و نیشتمانیەکان، لێرەوە گرنگی باگراوند و پاشخانی کۆمەڵایەتی ئەندامانی کۆمەڵگا دەردەکەوێت کە رۆڵێکی کاریگەری هەیە لە پرۆسەی دروستکردنی رای گشتی سەبارەت بە بابەت و پرسە گرنگەکانی کۆمەڵگا کە خۆیاندەبیننەوە لە بابەتی نارەزاییەتی و پێداویستییەکانی کۆمەڵگا لە پارێزگاکانی باشووری کوردستان وەک پرسە نەتەوەیی و ئابووری و سیاسی و ئاینیی و کۆمەڵایەتییە جۆراوجۆرەکانە لە پارێزگاکانی هەریمی کوردستان.

**پوختە:**

ئەم توێژینەوەیە بە ناونیشانی پاشخانی کۆمەلایەتی رای گشتی و پەیوەندی بە نارەزایی و پێداویستیەکانی کۆمەڵگاوە، توژینەوەیەکی مەیدانیە لە هەرێمی کوردستان، بە دووای روونکردنەویە ئەو پاشخانە کۆمەڵایەتیەدا دەگەڕێت کە زەمینەی دروستبوونی رای گشتین لە ناو کۆمەڵگادا لە بارەی پرسە نەتەوەیی و نیشتمانیەکانی وەکو سەربەخۆیی و مافە نەتەوەییەکان و ئایندەی هەرێمی کوردستان و ئاڵاو سرودی نیشتمانی و ئاین و دەسەڵات و پێکەوە ژیان و پرسی ناوچەکوردستانیەکانی دەرەوەی دەسەڵاتی هەرێم و چەندین پرسی دیکە کە تا رادەیەک کۆدەنگیان لەسەرە رای گشتی کۆمەڵگا پیویستە روون بێت ئەم توێژینەوەیە بە دووای ئەو جیاوازیانەدا دەگەرێت کە پیی وردەکلتوری کۆمەڵگا و پارێزگاکانی هەرێم ئەگەری جیاوازی هەیە، ئایا تا چەند ئەو جیاوازیانە پەیوەندیان بە نارەزایی لە شێوازی بەرێوەبردن و گەندەڵی و نەبوونی موچەو پێویستی هاوڵاتیانەوە هەیە لە رووی خزمەتگوزاری و دابین نەکردنی پێویستیەکانەوە هەیە ...دەکرێ لە رێگای نمونەیەکی لە پارێزگاکانی کوردستان ئەو راستیەمان بۆ روون ببێتەوە ..لە لایەک جیاوازی نێوان پاشخانی کۆمەلایەتی و لە لایەک ئەگەر جیاوازی لە رای گشتی هەبێت بەرامبەر هەندێک پرسی دیاریکراو چ پەیوەندیەکیان بە نارەزاییەکانی خەڵکەوە هەیە، ئایا جیاوازی شێوازی بەکۆمەڵایەتیکردن و بابەتی وردە کولتور و جیاوازی بونیادی کۆمەڵایەتی پارێزگاکان و ناوچە جیاوازەکانی هەرێمی کوردستان تاچەند رۆڵیان هەیە لە دروستکردنی رایگشتی ئەم کۆمەڵگا خۆجێییانە و پاشان کام ئاراستەیە زاڵدەبێت بەسەر رای گشتی کۆمەڵگای کوردستانی باشوور سەبارەت بە پرسە نەتەوەیی و ئاینی و کۆمەڵایەتی و سیاسییەکانی باشووری کوردستان.

**یه‌كه‌م: ڕەهەندەكانی توێژینەوەكە و دیاریكردنی چەمكەكان:**

لەم بەشەدا كە بە رەهەندەكانی تویژینەوەكە و دیاریكردنی چەمكەكان ناسراوە، لە دوو باس پێكهاتووە، لە باسی یەكەمدا واتا ڕەهەندەكانی تویژینەوەكە، باس لە كێشە و گرنگی و ئامانجی توێژینەوەكە دەكرێت. باسی دووەم، دیاریكردنی چەمكەكان، ئەو چەمكانە دەگرێتەوە كە ناونیشانی تویژینەوەكە پێكدەهێنن.

**1-ڕەهەندەكانی توێژینەوەكە :-**

**1-1-کێشەی توێژینەوە:-**

دەستنیشانكردنی كێشەی تویژینەوە، بە بنەمایەكی گرنگ دادەنرێت، چونكە توێژەر دەزانێت بەدوای چارەسەركردن یاخود ڕوونكردنەوەی چ گرفتێكەوەیە، پێویستە توانا ماددی و هزری و جەستەیی و كاتی گونجاو رەچاو بکات. لێرەوە دەتوانین گرفتی ئەم تویژینەوەیە لە میانەی پرسێکی سەرەکی بخەینە روو ئەویش بریتییە لە، دۆزینەوەی پەیوەندی لە نێوان، پاشخانی کۆمەڵایەتی ڕای گشتی و ناڕەزایەتی و پێداویستییەکانی کۆمەڵگا لە هەرێمی کوردستاندا.

**1-2- گرنگی توێژینەوە :-**

بێگومان هەر توێژینەوەیەکی زانستی لە دوو بواردا گرنگی خۆی هەیە یەکەیمان لە رووی تیۆریەوە دەبێتە هۆی دەوڵەمەندی زمان و روونکردنەوەی چەمکەکان و گەشەپێدانی تیۆرەکانی ئەو کایە زانستیە ئەمەش لە پرۆسەی کەڵەکە بوونی زانیاری تیۆری سەبارەت بە بابەتێکی هەستیاری وەک ڕای گشتی زۆر پێویستە و گرنگی خۆی هەیە، دووەمیان لە رووی پراکتیکیەوە چارەسەری یەکێک لە گرفتەکانی کۆمەڵگا دەکات ئەم تویژینەوەیەش لە کایەی کۆمەڵناسی سیاسی و دەرونزانی کۆمەلایەتیدا چەمکەکانی رای گشتی و نارەزایی و پیویستیەکان روون دەکاتەوە کە تیۆرەکانی کۆمەڵناسی و دەرونزانی و سیاسیش جەختیان لەسەر دەکەنەوە ..لە رووی پراکتیکیەوە چارەسەری بەشێک لە جیاوازی و پەرشوبلاوی رای گشتی لە هەرێمی کوردستاندا.

**1-3- ئامانجی توێژینەوە :-**

پێویستە توێژینەوەی زانستی چەند ئامانجێكی هەبێت، كە دەخوازریت لە میانەی توێژینەوەەیدا پێی بگات، بۆیه‌ ئامانجه‌كانی ئه‌م توێژینه‌وه‌یه‌ له‌ شێوه‌ی چه‌ند خاڵیكدا ده‌خه‌ینه‌ ڕوو:

١- خستنە رووی پاشخانی کۆمەڵایەتی ڕای گشتی بە پێی ناوچە جیاوازەکانی هەرێمی کوردستان.

٢- ڕوونکردنەوەی جیاوازی ڕایگشتی لەسەر بنەمای جیاوازی پاشخانی کۆمەڵایەتی لە هەرێمی کوردستاندا.

٣- دۆزینەوەی پەیوەندی لە نێوان پاشخانی کۆمەڵایەتی ڕای گشتی و ناڕەزایەتی و پێداویستییەکانی کۆمەڵگا لە هەرێمی کوردستاندا.

**دووەم: دیاریكردنی چەمكەكانی توێژینەوە:-**

) **پاشخانی کۆمەڵایەتی، ڕای گشتی، پێداویستییەکان)**

**سێیەم: توێژینه‌وه‌كانی پێشوو**

لەخستنەڕووی توێژینەوەكانی پێشوو توێژەر دەتوانێت سوودمەندبێت لەو زانیاری و ڕێوشوین و میتۆد و بوارەكانی توێژینەوە و نموونە و گرنگترین ئەو دەرەنجام و ڕاسپاردانەی پێیگەیشتوون بخەینە ڕوو، . تاوەكو وەک بنەمایەك سوودیان لێببینیین؛ لێره‌دا بە کورتی دیانخەینە ڕوو:

**چوارەم: تاوتوێكردنی توێژینه‌وه‌كانی پێشوو.**

**پێنجەم: چوارچێوەی تیۆری توێژینەوەکە.**

**باسی یەکەم/ لایەنە پێکهێنەرەکانی پاشخانی کۆمەڵایەتی**

١-کلتوور و وردە کلتوور.

٢- ئایین.

٣- سنووری جوگرافی.

٤- بونیاد و ژینگەی کۆمەڵایەتی.

**باسی دووەم/ رای گشتی**

١- لایەنە پێکهێنەرەکانی رای گشتی

٢- جۆرەکانی رای گشتی

٣- رای گشتی وەک ئامرازێکی کۆنترۆلی کۆمەڵایەتی

**باسی سێیەم/ شێوازەکانی نارەزایەتی جەماوەری**

١- خۆپێشاندان

٢- مانگرتن

٣- .......

**باسی چوارەم/ تیۆری ماسلۆ و پێداویستییەکان**

**تەوەری دووەم / لایەنی مەیدانی توێژینەوە**

**باسی یەکەم/ چوارچێوەی تیۆری لایەنی مەیدانی توێژینەوە**

**1-كۆمه‌ڵگای توێژینه‌وه‌:** كۆمەڵگای توێژینەوە، كۆی گشتی یەكەكانی توێژینەوەیە كە توێژینەوەیان لەبارەوە دەكرێت، كە تایبەتمەندی هاوبەشیان هەیە.(عمر. 1983: 118). جۆر و چۆنیەتی تویژینەوەكە كۆمەڵگای توێژینەوەكە دیاریدەكان.(عودة. 1992: 160)

پاشخانی کۆمەڵایەتی ڕای گشتی و پەیوەندی بە ناڕەزایی و پێداویستییەکانی کۆمەڵگا، توێژینه‌وه‌یه‌كی مه‌یدانییه‌ له‌ هەرێمی کوردستان، کۆمەڵگای توێژینەوەکەمان هەرێمی کوردستانی عێراقە.

**2-هه‌ڵبژاردنی نموونه‌:** نموونەی تویژینەوە لەكۆمەڵە كەسێك پێكدێت كە هەمان ئەو خسڵەت و تایبەتمەندییانەیان هەیە كە لەكۆمەڵگای تویژینەوەدا هەیە.(عمر. 1983: 118).سروشتی تویژینەوەكەی ئێمە واپێویستی کردوو لەسەرمان.

**3-دیاریكردنی قەبارەی نموونەی توێژینەوە:** توێژەر پێویستە، هەستێت بە وەرگرتنی نموونەیەك كە قەبارەكەی نوێنەرایەتی نموونەی توێژینەوەكە بكات. (الزیباری. 2011: 118). لەم توێژینەوەیەدا(450) كەس، كە خەڵکی ناوچە جیاوازەکانی کوردستانن لەوانە ناوەندی قەزای)هەولێر، سلێمانی، دهۆک)بەنموونە وەرگیراون.

**4- میتۆدی توێژینه‌وه‌:** میتۆدی زانستی كۆمه‌ڵیك ڕێسا و ڕێگا و سیسته‌می گشتییه‌ له‌پێناو گه‌یشتن به‌ ده‌ره‌نجام و ڕاستییه‌كی په‌سه‌ندكراودا له‌لایه‌ن توێژه‌رانه‌وه‌ ده‌گیریته‌به‌ر. (شوانی، 2015: 35)**.** بۆ گه‌یشتن به‌ وه‌ڵامی ئه‌و پرسیارانه‌ی كه‌ گرفتی بابه‌تی توێژینه‌وه‌ ده‌وروژێنێت.(ئه‌براش، 2013: 100). میتۆدی ده‌ستنیشانكراو بۆ ئه‌م تویژینه‌وه‌یه‌‌، میتۆدی ڕووپێوی كۆمەڵایەتییە، میتۆدی بەراوردکارییە، چونكه‌ شێوازێكی گونجاوه‌ بۆ ئه‌م تویژینه‌وه‌یه‌.

**5-بواره‌كانی توێژینه‌وه‌:**

**ا- بواری شوین**: بواری شوێنی تویژینەوەكەمان، **هەرێمی کوردستانی عێراقە**.

**ب- بواری كات:** كاری مەیدانی تویژینەوەكەمان، لە بەرواری، ()، ده‌ستكراوه‌ به‌ كۆكردنه‌وه‌ی زانیاری له‌ بواری تیۆری و له()، كۆتایی هاتووه‌، له‌ بواری مه‌یدانی(پراكتیكی)، له(‌)، تاوه‌كو ()، ئەنجام دراوە.

**ج- بواری مرۆیی:** ئه‌م توێژینه‌وه‌یه‌ دانیشتوانی ناوەندی قەزای هەرسێ پارێزگای(هەولێر، سلێمانی، دهۆک) ده‌گرێته‌وه‌، كه‌ بریتیین له‌ (450)كه‌س، کە (200) کەس لە ناوەندی قەزای هەولێر، (150)کەس لە ناوەندی قەزای سلێمانی، (100) کەس لە ناوەندی قەزای دهۆک.

**6- ئامرازه‌كانی كۆكردنه‌وه‌ی زانیاری و كه‌ره‌سته‌ ئامارییه‌كان.**

**ئامرازه‌كانی كۆكردنه‌وه‌ی زانیاری:** لەم توێژینەوەیەدا(فۆرمی ڕاپرسی-Questionnaires)، چاوپێکەوتن، بەكارهاتووە، وەك ئامرازی كۆكردنەوەی زانیاری گونجاو بۆ توێژینەوەكە.

**7- كه‌ره‌سته‌ ئامارییه‌ به‌كارهاتووه‌كان:** هەستاین بە بەکارهێنانی بەرنامەی(هەگبەی ئاماری بۆ توێژینەوە كۆمەڵایەتییەكان -Statistical package for the Social Sciences)، كە بە كورتكراوەی(S.P.S.S) ئاماژەی پێدەكرێت. توێژەر ئەم ئامرازە ئاماریانەی بەكارهێناوە: ( ڕێژەی سەدی، ناوەندی ژمێرەیی، لادانی پێوەری، ئەنۆڤە، ئامرازەکانی پەیوەستی-معامل الارتباط).

**حەوتەم: خستنه‌ ڕوو شیکردنەوەی زانیارییه‌ به‌ده‌ستهاتووه‌كان.**

**خستنه‌ ڕوو شیکردنەوەی زانیارییه‌ تایبەتییەکان**

**خستنه‌ ڕوو شیکردنەوەی زانیارییه‌ گشتییەکان**

**خستنه‌ ڕوو شیکردنەوەی زانیارییه‌ به‌ده‌ستهاتووه‌كان لە شێوازی چاوپێکەوتن**

**بەراوردکردنی زانیارییە بەدەستهاتووەکان لە هەردوو شێوازی چەندێتی و چۆنیەتی**

**ئه‌‌‌نجام و راسپارده‌‌‌ و پێشنیاره‌‌‌كانی توێژینه‌‌‌وه‌‌‌**